དཔེ་དེབ་ཏུ་འཁོད་པའི་རྩོམ་ཕལ་ཆེར་བ་རྒྱ་ཡིག་ནས་བསྒྱུར་པའི་བསྒྱུར་རྩོམ་ཡིན།སྒྲིག་པ་པོ་དང་སྒྱུར་པ་པོ་དང་བཅས་པས་དོན་སྐྱོན་དང་ཚིག་སྐྱོན་མི་འབྱུང་བ་དང༌།སྒོས་སུ་སྐད་ཆའི་ཚིག་གི་སྦྱོར་བ་ལ་བོད་སྐད་གཤའ་མ་བོའི་ཁྱད་ཆོས་ཐོན་པར་རེ་བ་བྱས་ཤིང་རྩོལ་བའང་བསྐྱེད་པ་ཡིན་ཡང༌།ལར་ནུས་པས་མ་འཇོན་པས་ཚིག་དོན་གྱི་ཆ་ལ་སྐྱོན་ཤོར་བ་ཡོད་སྲིད་ལ།ལྷག་པར་ཚིག་སྦྱོར་གྱི་ཆ་ནས་རྣར་སྙན་ཞིང་ཁ་ལ་བདེ་བའི་བོད་རང་སྐད་ཀྱི་དགེ་ཐོན་མེད་པ་ཡང་ཡོད་སྲིད།འདིར་བཟོད་གསོལ་དང་བཅས་སྨྲ་འདོད་པ་ཞིག་ནི།ཡང་ན་བརྗོད་དོན་གསར་ཞིང་ནང་དོན་བརླིང་བསསྐད་ཆ་གསར་པམི་སྤྱོད་ཐབས་མེད་ཡིན་ཞིང༌།ཡང་ན་ཚིག་གི་སྦྱོར་བའི་ཆ་ནས་ཚེགས་དམ་ཞིང་དོན་འདྲིལ་བ་ཅན་གྱི་སྐད་ཆའི་ཟོར་ལ་རེ་སྙེགས་བྱས་པས།ང་ཚོ་བྱིངས་ཀྱི་ཚིག་སྦྱོར་གྱི་གོམས་གཤིས་ལས་འགོངས་པ་རེད་ཅེས་པའོ།།ངེད་ཀྱི་སྐད་ཆའི་ལྟ་བ་ནི་མིང་གི་དོན་དང་ཚིག་གི་དོན་གང་ཡིན་ཡང་ཐམས་ཅད་སྐད་ཆའི་ཁྱུནལས་གོ་དགོས་པ་ལས།མིང་ཚིག་གི་དོན་ལ་ཐེར་ཟུག་གིས་གོ་བ་སྣ་གཅིག་ཏུ་ལེན་པ་སྐད་ཆའི་ཆོས་ཉིད་དང་མི་མཐུན་པ་ཞིག་ཡིན་པས།རྩོམ་འདི་དང་བཅས་པའི་ནང་དོན་གསར་པའི་རྩོམ་ལ་ཀུན་སློང་ཡག་པོའི་སྒོ་ནས་ཉན་ཤེས་དང་ཀློག་ཤེས་བྱེད་པར་རེ་བ་སྙིང་ཐག་པ་ནས་ཞུ་བ་ཡིན།